नई दिल्ली, 25 फरवरी। सुप्रीम कोर्ट ने आज सहारा समूह प्रमुख सुब्रत रॉय के न्यायालय में 26 फरवरी को व्यक्तिगत रूप से हाज़िर होनो से बचने के लिए दायर की गई याचिका को खारिज कर दिया। सुब्रत राय की तरफ से पेश हुए वरिष्ठ वकील राम जेठमलानी ने कहा कि उनके क्लाइन्ट बकाया रकम का भुगतान करेंगे, उन्हें व्यक्तिगत रूप से पेश होने से मोहलत दी जाए। इस पर जस्टिस केएस राधाकृष्णन और जेएस केहर की बेंच ने कहा "यह सिर्फ कोर्ट के सम्मान का मामला नहीं है, बल्कि कई जज और वकील इसमें मिले हुए हैं। हमारे आदेश का पालन नहीं हो रहा है।" इसी के साथ, बेंच ने सुब्रत रॉय की अर्जी खारिज कर दी।